Prije nekoliko dana umro je 96-godišnji Podgoranin Vjekoslav Sumić, umirovljeni pukovnik i posljednji živući borac Prvog partizanskog mornaričkog odreda, osnovanog 10. rujna 1942. godine u Podgori.
Meštar od tehnike Sumić je bio aktivni sudionik u rastu i razvoju partizanske mornarice, otkad su u prosincu 1942. biokovski partizani zaplijenili pet talijanskih transportnih brodova, pa sve do kraja rata, kada je partizanska mornarica, rođena u njegovoj Podgori, narasla u flotu od desetak naoružanih brodova, 30 patrolnih čamaca i skoro 200 opskrbnih brodova.